MÄRTRITE HÄÄL
Märter on:
1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama saadet "Märtrite hääl"!
Mina olen Aki Miettinen
ja ma olen misjoniühingu Stefanus asepresident.
Minuga on täna siin külaline kaugest Indiast - dr. Sam Paul.
Räägime selles esimeses saates tema isiklikust elust ja taustast
ning järgmises saates Indias valitsevast kasti süsteemist
ning sellega seonduvatest probeemidest ning tagakiusust.
Sam, oled südamest teretulnud me saatesse!
Suur tänu!
Sa oled pärit Indiast. Kus ja millal sa sündisid?
Olen sündinud Lõuna-Indias Andhra Pradesh'i osariigis.
Sündisin 60'ndate keskpaigas dalit'ide perre.
Mu vanemad olid dalitid ja mu emakeeleks on telugu keel.
Mainisid just äsja dalitte.
Räägi palun lähemalt, keda dalitid endast kujutavad?
India kultuur tugineb kastisüsteemile ehk kastihierarhiale,
kus on neli erinevat taset.
Dalitid ei kuulu ühessegi neist kastidest
ehk nad on kui heidikud või otsetõlkes "mahasurutud".
Nad ei ole osa tõelisest hinduismist.
Nagu aru saan, oli su pere väga vaene ja te olite ühiskonnast välja heidetud?
Just nii.
Dalittide pered on nii sotsiaalselt kui majanduslikult väga vaesed.
Suurim Jumala arm mu elus on olnud see,
et mu vanemad olid kristlased. Isegi, et nad olid dalitid.
Mu vanaisa polnud kristlane, aga mu vanemad olid.
Nii sündisin ma kristlikku dalittide perre.
Nii et su vanemad olid kristlased.
Just. Nad olid ühtaegu kristlased kui dalitid.
Me elasime väljaspool küla dalittide piirkonnas.
Tähendab see siis seda, et käisid juba väikese lapsena kirikus?
Jah, mind võeti kirikusse kaasa, kus õppisin palvetama jne.
Samas polnud mul sotsiaalselt luba
külastada kõrgemasse klassi kuuluvate inimeste kodusid,
et seal nendega koos süüa ja juua.
Ma ei saanud külastada oma kõrgema klassi klassikaaslasi.
Kuidas te isa te peret elatas?
Mu isa oli väga ettevõtlik mees,
nii et tal oli mitmeid väikesi ettevõtteid.
Nii näiteks ehitas ta kive ja tegi palju muid asju.
Ja kuna ta oli kristlane, siis usun ka, et Jumal andis talle tarkust.
Kõik mu lähikondlased polnud haritud
ja elasid seetõttu väga rasketes oludes.
Neil oli igapäevaselt väga raske elada normaalset, head elu.
Dalitid on siis India ühiskonna alamklass ja heidikud.
Samas, vaatamata su taustale, on sul doktorikraad
ja sa oled lõpetanud kolm ülikooli poliitteaduste, ärijuhtimise jms. alal.
Kuidas see siis võimalikuks sai?
Tegelikkuses pole dalittidel Indias mingit ligipääsu haridusele.
Nii et, olles dalit ja elades külas, poleks ma saanud käia koolis.
Kuna aga mu isa sai kristlaseks
ja me kolisime oma külast välja pisut lähemale linnale, siis...
Isal oli väga suur usk Piiblisse.
Igakord, kui ta nägi mõnda misjonäri Inglismaalt või USA'st,
kellel oli ingliskeelne Piibel,
siis ta ütles alati, et pean Piibli mõistmiseks õppima inglise keelt
Läbi suurte raskuste sai ta mind
ingliskeelsesse katoliiklaste kloostrisse.
Nii et sa õppisid juba väikese lapsena inglise keelt? - Just nii.
Ja läksid siis kooli, mida juhtisid nunnad?
Katolikud nunnad.
Mu vanemad isegi ei teadnud, mis raamatud mul koolikotis on,
sest nad ei osanud lugeda ega kirjutada
ega saanud neist asjadest aru.
Nunnad õpetasid mind nii tundides,
kui aitasid mind ka peale tunde kodutöödega
ja õpetasid mulle erinevaid palveid.
Nii võlgnen selle kõik kirikule, et mul oli üldse võimalus õppida
ja et huvi õppimise vastu on püsinud tänaseni.
Mis oli su lemmikaine põhikoolis?
Põhikoolis meeldis mulle väga matemaatika.
Mu vanemad olid väga rahul,
sest kontrolltöödes sain alati esimese või teise parima hinde.
Mitte kunagi alla selle.
Nii et mu vanemad olid tänulikud nunnadele.
Matemaatika ja maateadus olid mu lemmikained
ja kõrgem matemaatika meeldib mulle tänaseni.
Algebra. A ruudus + B ruudus =AB ruudus jne.
Kõik sellised asjad tõmbavad mind täiega käima.
Seejärel läksid sa edasi keskkooli, mida juhtisid samuti nunnad.
Just. Käisin keskkooli läbi ja läksin siis kõrgkooli.
Tegu oli kristliku kõrgkooliga, mida rahastasid välismaa kristlased,
kuid mida haldas India valitsus.
Tahtsin saada inseneriks, nii et sellest sai ka mu peaaine.
Kirikus aga hakkasid sa käima juba lapsepõlves, oli nii?
Millal sa aga võtsid Jeesuse vastu kui oma isikliku Päästja?
Lapsena mulle meeldis kuulata sõnumeid Jeesusest,
kuid vanemaks saades see ei huvitanud mind enam.
See oli pigem rituaal mu jaoks, kui mu südame reaalsus.
Enne 11. klassi minekut läksin ma aga ühte noortelaagrisse,
kus ma mõistsin, et olen patune ja pean Jeesuse vastu võtma,
uskudes Tema ristisurma ja hinna maksmisse mu pääste eest.
See on see, kuidas õppisin Teda isiklikult tundma.
Kuigi olin pärit kristlikust perest,
käisin kristlikes koolides ja kogesin nunnade abi,
polnud ma siiski kristlane enne,
kui langetasin isikliku otsuse järgida Jeesust.
Selle kogemuse järgselt hakkasin ka Issandat järgima.
Läheme veelkord tagasi su lapsepõlve.
Olite ühtaegu dalitid ja kristlik pere. Kas te peret kiusati seetõttu ka taga?
Olgu siinkohal öeldud,
et India valitsus on esitanud dalititele teatud tingimused.
Nii näiteks, kui kirjutan oma nime Sam Paul ja dalit, hindu
saaksin minna kooli ja saaksin isegi stipendiumi.
Kui aga kirjutaksin Sam Paul ja dalit, kristlane
poleks mul neid võimalusi,
kuna dalitid on ühiskonna silmis heidikud.
Nii esitlevad paljud kristlastest dalitid end
dalititest hindudena,
et nad saaksid osa valitsuse poolt pakutavatest hüvedest.
See on üks väga tugev tagakiusamise viise.
Isegi mu isapoolsed sugulased nimetasid end dalit hindudeks,
julgemata öelda, et nad on kristlased.
Kooli ajast mäletan aga väga selgelt,
kuidas ülemistesse kastidesse kuuluvad lapsed
ei tahtnud minuga koos olla.
Nad ei söönud ega joonud minuga koos,
kuna ma kuulusin dalitite kasti ja olin seetõttu kui välja heidetu.
Me kallal kasutati verbaalset vägivalda
ja paljud lapsed ning pered kogesid ka füüsilist tagakiusu.
Kuid tänu Jumala armule jäin mina sellest puutumata.
Nii et seda juhtus isegi seal katolikus koolis, kus käisid?
Jaa, kuid nunnad ei teadnud seda.
- Nunnad ei teadnud sellest? Jah, nad ei märganud seda.
See kõik toimus vestluste, söömise või peale tunde veedetud aja käigus.
Kui ma näiteks tahtsin sõprade koju minna
või nemad mulle külla tulla.
Siis tõusis see esile:
"Oi, sa oled dalit, mistõttu ma ei saa sulle külla tulla."
Nii et tegu oli sotsiaalse pinge ja tagakiusuga?
See oli vägagi tõsine sotsiaalne tagakius,
mis oli ka vaimselt väga alandav, pannes mõtlema: "Kes ma siis olen?
Ja kuidas nad on rikkad ja saavad teha, mida iganes,
samas kui ma pole otsekui keegi."
Taolised mõtted-tunded olid vägagi heidutavad.
Ütlesid ennist, et sa polnud tol ajal veel tõeline kristlane.
Kogesid sa oma südames ka mingit vihkamist?
Muidugi!
Tahtsin enne kristlaseks saamist saada kommunistiks,
sest kommunistid olid Indias tugevad ja jõulised
lastes maha kelle iganes, kes valesti käitus.
See tundus mulle ühe valikuvariandina
ja nii olin ma ka 6-9 kuud kaasas kommunistide tegemistega.
Minust taheti lausa teha kommunistide juhti.
Minust oleks saanud väga mässumeelne inimene,
kui Jumal oma armust poleks mind leidnud ja päästnud.
Kuna aga võtsid vastu Jeesuse pääste ja Jumala andestuse,
olid võimeline ka ise andestama?
Just. Mõistsin, et relvade kasutamine pole õige tee
ja palve ning armastusega suudab palju rohkem.
Tajusin, et asjad peavad muutuma
ja ma pean leidma muid viise, kui vägivald.
Ja siis sai sinust insener.
Jah, ma õppisin inseneriks, kuid ma ei lõpetanud sel erialal.
Õppisin küll seda eriala 2 aastat,
kuid peale seda tahtsin osaleda 2 kuud kristlikus teenistuses.
Mul oli 2-kuuline suvevaheaeg.
Nii kandideerisin peale oma 2. õppeaastat
kahte misjoniorganisatsiooni.
Üks neist tegeles "kodude krussaadiga",
mille eesmärk oli jagada igasse koju Piibel.
Ja siis teine oli "Operatsioon mobilisatsioon".
Kirjutasin sinna mõlemasse,
öeldes, et olen tudeng ja mul oleks 2 kuud aega
nende juures kaasa teenida.
Mu palve oli, et kumb esimesena vastab,
see on Jumala tahe mu jaoks.
"Operatsioon mobilisatsioon" vastas mulle esimesena,
kutsudes mind liituma nendega kaheks kuuks.
Järgmine päev tuli vastus ka teisest misjoniorganisatsioonist,
kuid teadsin juba, et "Operatsioon mobilisatsioon"
on see õige minu jaoks.
Nii liitusingi nendega.
Hakates koos nendega tööle, märkasin,
et paljud külaelanikud polnud kunagi kuulnud Jeesusest.
Nii ma siis palvetasin
ühe "Operatsioon mobilisatsioon" raamatu põhjal maailma ja India eest
ja ka Põhja-India eest.
Kõigi kohtade eest, kuhu Jeesus ja evangeelium polnud veel jõudnud.
Nende 3 nädala jooksul, mis ma palvetasin ja paastusin
ning Jumala Sõna uurisin,
küsisin Jumalalt, kas võiksin lükata oma õpingud edasi
ja jätkata Tema teenimist veel mõnda aega.
Nii ma ei läinudki enam ülikooli tagasi, vaid jätkasin misjonitööga.
Hiljem aga asusin õppima kunsti alale, mis oli ka palju lihtsam.
Nii sain ülikoolist kraadi ingliskeelse kirjanduse alal.
Tänu inseneri õpingutele pidin pidevalt loengutes käima,
mis oli väga raske.
Kunsti erialal võisid osad loengud ka vahele jätta, sest hinded olid korras
Nii jätsingi inseneri õpingud pooleli,
kuna tundsin juhtimist jätkata jumalariigi tööga.
Peale seda aga tegin magistrikraadi filosoofias,
mille raames õppisin ka hinduismi ja kõike sellega seonduvat,
kreeka filosoofiat jne.
Seetõttu tunnedki nii hästi kogu seda India kasti-süsteemi,
kuigi sa oma tausta poolest pole hindu.
Jaa. Ma küll elasin hindude keskel, aga mu enda pere polnud hindud.
Seetõttu pole mul ka hindu tausta.
Kuid ma elasin nendega pidevas ühenduses.
Astudes koduuksest välja olin koheselt hindude keskel.
Kodus aga olime me kristlased.
Mu isa oli väga pühendunud palvetaja
ja Jumala Sõna lugeja ning pähe õppija.
Isegi, et ta ei osanud lugeda?
Ta pühendumus ja rangus selles osas väljendus minu kaudu.
Tal olid põhiteadmised olemas,
aga mitte nii palju, et aidata mind mu õpingutes.
Seetõttu siis tunnedki nii hästi kogu hindu kultuuri. - Jah.
Jah, olen uurinud seda süviti ja küsinud oma professoritelt,
miks üks või teine asi on nii või naa või mida miski tähendab?
Vahel nad ka pahandasid mu peale,
kuna olin nende silmis harimatu mees, kes ei teadnud kõige lihtsamaidki asju.
Kuid ma muudkui õppisin ja mu arusaamine avardus.
On väga hea teada ka filosoofiliselt,
kust kõik see, mida hindud järgivad, pärineb?
Täna töötad sa AICC's ehk India Kristlikus Nõukogus,
olles selle sekretär
ja külastades selle raames esimest korda ka Soomet.
Jah, see on mu esimene kord tulla +28 soojast -8 kraadi külma kätte.
- Täna on juba külmemgi veel.
Millega see AICC Indias tegeleb?
Olen viimased 10 aastat tegutsenud inimõiguste eest seismise vallas,
spetsialiseerudes eriti veel dalitite õigustele ja nende saamisele.
Teine valdkond puudutab usulist tagakiusu Indias.
Vaatleme, mil viisidel see tagakius avaldub
ja kuidas valitsus ning muud organisatsioonid
saaksid selles osa midagi ette võtta, et vähendada tagakiusu.
AICC on teinud kõik need tegevused võimalikuks.
Milles te töö praktiliselt väljendub?
Te rändate mööda ilma ringi
ja kohtute nii EL'i kui paljude teiste inimestega?
Täna ma enam nii palju ei reisi. Varasemalt aga 3-4 korda aastas.
Viimase 5 aasta jookul käin korra aastas Indiast ära.
Olen osalenud USA kongressmanide koosolekutel.
Käinud ka nii Euroopa Parlamendis kui mitmeid kordi Briti parlamendis,
jagades neile õiget infot India kohta.
Tänaseks aga on mu põhitöö reisida mööda Indiat,
külastades 600 erinevat piirkonda.
Tahan jõuda kõigi nende piirkondadeni,
et viia sinna arusaamist inimõigustest
ja kui jutt käib usulisest tagakiusust,
siis õpetada ka, kuidas hoida konfessioonide vahelist ühtsust.
Reisides mööda Indiat, siis kas kohtud vaid kiriku-inimestega,
või peamiselt vaid valitsuse esindajatega?
Mul on kahte sorti seminare, mida ma Indias pean.
Üks neist puudutab
tagakiusatud koguduste pastorite konverentsi,
kus kohtun palju kiriku inimestega.
Teine seminar on seotud inimõiguste teemaga,
kus kohtun erinevate daliti, moslemi, hindu ja kristlike juhtidega.
Kõik tulevad ühtsele üritusele kokku. Nagu ka riigiametnikud.
Kui kusagil piirkonnas on tagakiusu,
räägin sellest otse selle paiga valitsusüksuse ja politseiga
ning Dehlis asuva juhtimisüksusega.
Sõltuvalt tagakiusu olemusest valin ka, kelle poole sellega pöörduda
ja minu organisatsioon aitab mind selles.
Pidades seminare usklikele, on rahvast üsna lihtne kokku saada.
Kuidas aga on lood siis,
kui püüate saada mittekristlasi neile seminaridele?
On see lihtne või raske?
See on nii lihtne kui ka raske.
Lihtne seetõttu, et inimesed mõistavad inimõiguste olulisust.
Teiseks püüan alati selgitada, et järgin Piiblit, mis räägib õiglusest.
Sest Vana Testamendi Jumal on õigluse Jumal.
Jeesuse maa peale tulek on samuti Jumala õigluse täitumine.
Nii et kogu Piibel räägib õiglusest.
Kui kristlasi kiusatakse taga, siis ma astun nende eest välja.
Kui aga äärmuslikud hindud kiusasid moslemeid taga,
läksime neile moslemitele appi ja rääkisime neist ka valitsusele.
Ühtlasi viisime ka Inglismaale rohkelt materjale selle kohta,
rääkides sealsest tagakiusust.
Nad ütlesid, et keegi pole neile kunagi sellist infot jaganud,
kuid tänu sellele on nad teadlikud kõigist neist asjadest.
Jah, nad näevad kristlust kui meie identiteeti,
kuid me töö on tegelikult seotud õigluse eest seismisega.
Me ei lepi ebaõiglusega,
vaid tahame aidata näiteks ahistatud naisi.
Samas on me põhifookus siiski tagakiusatud kristlastel.
Me kuulume kristlikku kogukonda ja meil on krislastest juhid,
kes kannavad hoolt kristliku koguduse eest,
kandes hoolt, et Indias kehtiv põhiseadus saaks täidetud.
Mis aga puudutab teisi usundeid, siis me seisame ka nende õiguse eest,
otsides vajadusel rahvusvaheliste organite sekkumist.
See kõik aga julgustab inimesi - sh hindusid, moslemeid
ja mitmete teiste usundite esindajaid.
Minu kui kristliku juhi jaoks tähendab see ühiskonnani jõudmist
ja seal soolaks ning valguseks olemist.
Me peame olema ühiskonna keskel, mitte kirikus nelja seina vahel.
Kuulutades oma kristlase staatust laiema ühiskonna ees
ja tehes, mida Piibel ütleb ning mis on Jeesusele meelepärane.
See on suureks tunnistuseks.
Olen käinud läbi 53 India piirkonda,
kus mind on igal pool väga hästi vastu võetud.
Paljud inimesed ja isegi moslemite juhid
tahavad peale seda tulla kirikusse.
Hindu juhid on ka väga avatud ja tahavad suhelda kristlike juhtidega.
Nii et kõige üldisemas mõttes on tegu väga imelise kogemusega.
Seda on küll rõõm kuulda.
Mis aga siis toimus, kui mööda ilma ringi rändasite?
Kuuleme vähemalt siin Soomes vahel uudistest,
et India on maa, kus ei austata inimõigusi.
Kas teie kohtumiste eesmärk ÜRO juhtide ja teiste poliitikutega
on avaldada survet India valitsusele?
India riik järgib ÜRO poolt kehtestatud reegleid,
mille kohaselt kõik on võrdsed
ja ühtki kodanikku ei tohi diskrimineerida.
Nii on need üleilmsed inimõigused kinnitatud allkirjaga ka Indias.
Nii et, kui Odishas näiteks rikutaks kristlaste inimõigusi,
siis ma sõidan näiteks Soome või mõnele muule maale ja ütlen:
"Te kuulute ÜRO'sse - globaalsesse üksusesse,
mis ei kanna hoolt oma kodanike eest."
Tegu on nö sõbraliku surve avaldamisega,
millest lähtuvalt Soome valitsus hakkab mõtlema õigluse peale,
mis austaks inimõigusi.
Ühtlasi aga küsiks ka India valitsuselt, mis neil ühes või teises kohas toimub
ja miks iga päev esineb tagakiusu?
Mis toimub Odishas ja kas seal on õiglus jalule seatud?
Kaua selleks aega läheb? Kaks aastat on juba möödas.
Need on need teemad, mida tahan, et saaks tõstatatud ÜRO's ja mujal.
- Et võetaks midagi ette. Just nimelt.
Kuidas te tunnete - on see teil õnnestunud?
Ka USA ja Suurbritannia osalusel.
Meil on olnud teatud edu, kuigi mitte ka väga palju,
sest rahvusvaheline diplomaatia on omaette lai teema.
Vahel nad ei sekku ja lihtsalt ignoreerivad kõike.
Samas teine osa mu tööst tulles ka näiteks Soome,
on julgustada Soome kristlasi järgima Jumalat ja Tema juhtimist.
Mitte vaid sõnades, aga ka tegudes.
Teil on suurepärane elu siin ja teid ei ähvardata te usu pärast.
Nii et nautige seda siis täiega,
tundes rõõmu nii Jumalast kui ühistest kokkusaamistest.
Kuid mida iganes teil on võimalik panustada ka muusse Jumala töösse,
siis palun tehke seda.
Indias valitseb kristlaste tagakius.
Jagasin teiega väga karme ja tõsiseid raporteid,
et on ka inimesi, kes järgivad Jumalat väga rasketes olukordades.
Neid pekstakse selle eest ja nende kodud põletatakse maha,
samal ajal kui teiega ei toimu midagi halba,
mistõttu olge rõõmsad selle üle!
Astuge esile oma usus ja kuulutage, et kuulute Jumalale,
elades seda ka välja.
Neile aga, kes on inimõigustest teadlikud
ja kes on poliitikaga seotud või ka mitte, tahan öelda:
vaadake, millised on te võimalused.
Võimalused ka ligipääsus EL'i ja Soome parlamendile.
Palju on arutelusid äriliste investeeringute teemadel,
inimõiguste teemadel
ja mitmeid muid ametlikke kohtumisi.
Ja need on just need kohad, kus need teemad peaks esile tõusma.
Meil on kindlasti palju võimalusi olla senisest efektiivsemad.
Kuid peamine probleem on pigem vähese info omamine.
Ja sinu peamine ülesanne ongi avardada neid teadmisi
selle olukorra kohta.
Suur tänu, et jagasid meiega oma elust ja tööst!
Suur tänu sulle ja vaatajaile selle eesõiguse eest!
Jumala õnnistust sulle!
Tõlge: Anne-Ly Raukas